recursal/SuperWikiNEXT-32B huggingface dataset:
Kotšovon piiri Permin aluepiirin kartalla.
**Kotšovon piiri** (ven. Кочёвский райо́н, *Kotšovski raion*; komipermjakiksi Кöчла́дор райо́н, *Kötšlador raion*) on kunnallinen itsehallintoalue Permin aluepiiriin kuuluvassa Permin Komin piirikunnassa Venäjällä. Vuonna 1926 perustetun piirin pinta-ala on 2 700 neliökilometriä. Asukkaita on 12 300 henkeä (vuonna 2009).

Kotšovon piiri sijaitsee Permin Komin keskiosassa. Pohjoisessa se rajoittuu Gainyn, idässä Kosan ja etelässä Jurlan piireihin sekä lännessä Kirovin alueeseen. Pinta-alasta noin 85 % on metsää. Seudulla virtaa Kosajoki ja sen sivujoet Lolog, Sepol ja Vurlam. Hyötykaivannaisia ovat rautamalmi, hiekka ja sora, savi ja turve.

Piiriin kuuluu viisi maalaiskuntaa: Bolšaja Kotša, Juksejevo, Kotšovo, Maraty ja Pelym. Hallinnollinen keskus on Kotšovon kylä, josta on 75 kilometriä Kudymkariin ja 266 kilometriä Permiin. Asutuskeskuksia on yhteensä 75.

Asukkaista on vuoden 2002 väestönlaskennan mukaan 80,1 % komipermjakkeja ja 18,1 % venäläisiä. Kaupunkiväestöä ei ole.

Piirin kautta kulkee Kudymkarin ja Gainyn välinen maantie. Tärkein elinkeino on puunhankinta ja -jalostus. Maatalous on keskittynyt maidon ja lihan tuotantoon.

Piirissä toimii 21 lastentarhaa ja koulua, lasten luomistyön keskus ja taidekoulu, 29 kulttuuri- ja vapaa-ajankeskusta sekä 14 kirjastoa. Paikallislehtenä ilmestyy *Severjanka* ("Pohjolan tytär").

Seudulta on kotoisin Suomessa asunut komiemigrantti Ignati Mošegov.

Lähteet
-------

1. 1 2 3 4 5 6 7 8  Entsiklopedija Permi: Kotšovski munitsipalnyi raion *enc.permkultura.ru*.  Arkistoitu 31.3.2012. Viitattu 15.2.2010. (venäjäksi)
2. 1 2  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 15.2.2010. (venäjäksi)
3. 1 2  Kotšovon piiri Permin Komin sivustolla *komiokrug.ru*.  Arkistoitu 10.7.2009. Viitattu 5.1.2009. (venäjäksi)
4. ↑  Permski regionalnyi server: Kotšovski munitsipalnyi raion *perm.ru*.  Arkistoitu 22.12.2008. Viitattu 15.2.2010. (venäjäksi)

Permin aluepiirin piirit ja *kaupunkipiirikunnat*
Aleksandrovsk • Barda • *Berezniki* • Berjozovka • Bolšaja Sosnova • Dobrjanka • Gainy • Gornozavodsk • Gremjatšinsk • Gubaha • Iljinski • Jelovo • Jurla • Jusva • Karagai • Kišert • Kizel • Kosa • Kotšovo • Krasnokamsk • Krasnovišersk • Kudymkar • *Kudymkar* • Kujeda • Kungur • *Kungur* • Lysva • Nytva • Ohansk • Oktjabrski • Orda • Osa • Otšor • Perm • *Perm* • Siva • Solikamsk • *Solikamsk* • Suksun • Tšaikovski • Tšastyje • Tšerdyn • Tšernuška • Tšusovoi • Uinskoje • Usolje • Vereštšagino • *Zvjozdnyi*
Karl Faulmann
**Johann Christoph Karl Faulmann** (24. kesäkuuta 1835 Halle (Saale) – 28. kesäkuuta 1894 Wien) oli pikakirjoittaja ja tietokirjailija. Hän vaikutti merkittävästi saksankielisten pikakirjoitusjärjestelmien kehitykseen ja julkaisi useita tietokirjoja muun muassa kirjoitusjärjestelmistä ja pikakirjoituksesta.

Karl Faulmann syntyi Hallessa vuonna 1835. Hän lopetti koulunkäynnin 13-vuotiaana ja meni latojaoppilaaksi kirjapainoon. Vuonna 1855 hän siirtyi latojaksi Wieniin, ja toimi myöhemmin myös pikakirjoituksen opettajana useissa kouluissa sekä vuodesta 1878 Wienin yliopiston pikakirjoituksen lehtorina.

Faulmann pyrki 1860-luvulla uudistamaan Gabelsbergerin pikakirjoitusjärjestelmää, sekä sovittamaan yhteen Gabelsbergerin ja Stolzen järjestelmiä, mutta ei saavuttanut kummassakaan menestystä. Hän laati oman järjestelmänsä, josta julkaistiin oppikirja vuonna 1875 nimellä *Lehrbuch der Fonografie*. Järjestelmästä ei tullut kovin suosittua, mutta sen yhtenäinen vokaalienkuvaustapa lainattiin lähes sellaisenaan merkittäviin myöhempiin järjestelmiin: Schreyn järjestelmään, Stolze–Schreyhyn ja Saksan yhtenäisjärjestelmään.

Lähteet
-------

* Johnen, Christian: *Allgemeine Geschichte der Kurzschrift*. 4. painos. Berliini: H. Apitz, 1940.
* Melin, Olof Werling: *Stenografiens historia*. 2. osa. Tukholma: Nordiska Bokhandeln, 1929.
* Weinmeister, Rudolf: *Karl Faulmann*. Teoksessa *Neue Deutsche Biographie*. 5. osa. Berliini: Duncker & Humblot, 1961. Teoksen verkkoversio. [vanhentunut linkki]

### Viitteet

1. ↑  Weinmeister
2. 1 2 3  Johnen, s. 124
3. 1 2  Melin, s. 179
4. ↑  Johnen, s. 125
5. ↑  Johnen, s. 126

Aiheesta muualla
----------------

* Kuvia tai muita tiedostoja aiheesta **Karl Faulmann** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Kreikka
	+ 2
* Alankomaat
* Puola
* Vatikaani

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Dmitri Berestov** (venäjäksi:Дмитрий Владимирович Берестов, s. 13. kesäkuuta 1980 Moskova) on venäläinen painonnostaja ja olympiavoittaja. Hän voitti Ateenan kesäolympialaisissa 2004 kultamitalin 105 kg:n sarjassa. Berestov on 186 senttimetriä pitkä ja hän painaa 105 kiloa.

Ennen olympiavoittoaan Berestov oli voittanut vuoden 2004 Euroopan-mestaruuskilpailuissa hopeaa työnnössä sekä yhteistuloksessa.

Kesäkuussa 2006 Berestov jäi kiinni dopingin käytöstä ja hänelle langetettiin kahden vuoden kilpailukielto. Berestov palasi vuoden 2008 EM-kilpailuihin ja voitti heti kultaa tempauksessa ja yhteistuloksessa, vaikka hän sai aikaiseksi vain kaksi hyväksyttyä yritystä. Työnnössäkin hän voitti pronssia.

Henkilökohtaiset ennätykset
---------------------------

* Tempaus: 195,0 kg Ateenan kesäolympialaisissa 2004
* Työntö: 230,0 kg Ateenan kesäolympialaisissa 2004
* Yhteistulos: 425,0 kg Ateenan kesäolympialaisissa 2004

Lähteet
-------

1. ↑  Berestov a surprise winner  Viitattu 5.1.2009
2. ↑  Berestov Faces Two-year Ban  Viitattu 5.1.2009

Aiheesta muualla
----------------

* Henkilökuva *chidlovski.net*
* Arvokisahistoria IAT-Databank
**Eugène Anatole Carrière** (18. tammikuuta 1849 Gournay-sur-Marne, Seine-et-Oise Ranska – 27. maaliskuuta 1906 Pariisi) oli ranskalainen symbolisti, *fin de sièclen* taiteilija. Hänelle on ominaista yksivärinen ruskea paletti. Hän oli kuvanveistäjä Rodinin läheinen ystävä, ja häneltä saivat vaikutteita Matisse ja Picasso (Carrièren yksivärisen tyylin on nähty vaikuttaneen Picasson siniseen kauteen).

*Pöytään nojaava nainen*, 1893
Carrière opiskeli Pariisissa École des Beaux-Artsissa ja myöhemmin Cabanelin johdolla. Ranskan–Saksan sodan aikana hän oli jonkin aikaa vankina Dresdenissä, missä Rubens teki hänen pysyvän vaikutuksen, kuten ilmenee nuoruudentöiden vahvoista väreistä. Noin vuonna 1890 hän omaksui harmaan utuisen väriskaalan, jossa oli hänen taiteelleen niin ominaisia valon ja varjon vastakohtaisuuksia mutta jota kukaan muu taiteilija ei ole kyennyt aidosti jäljittelemään. Hänen aiheensa ovat yleensä kotipiiristä, ja yhä uudelleen hän kuvaa vaimoaan. Ensimmäinen niistä, *Nuori äiti* (1879), on nykyisin Avignonin museossa, sen jälkeen tulivat *Sairas lapsi* (Montargis) ja loistava kuvanveistäjä Devillez'n muotokuva.

Carrière kuului sesessionismin johtohahmoihin ja oli perustamassa Société Nationale des Beaux-Artsia, jossa oli esillä hänen teoksistaan muun muassa *Uni* (1890), kuuluisa muotokuva Paul Verlainesta (1891, Luxembourg), *Äitiys* (1892, Luxembourg), *Kristus ristillä* (1897) ja *Madame Menard-Dorian* (1906). Hän myös suunnitteli muistomerkin Verlainelle Rodinin tyyliin ja kirjoitti kauniisti ja kiinnostavasti taiteesta. Pariisin musée d'Orsayssa on muutamia hänen teoksiaan.

Lähteet
-------

1. ↑  britannica.com: Eugène Carrière

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Eugène Carrière**.
* Hollis, Richard, "Ghostly realist"
* Maalauksia (Arkistoitu – Internet Archive)
* Maalauksia
* Eugène Carrièren virtuaalimuseo
* Eugène Carrière Hill-Stead Museum, Farmington, Connecticut (Arkistoitu – Internet Archive)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Belgia
* Yhdysvallat
* Ruotsi
* Japani
* Tšekki
* Australia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* Auckland
* South Australia
* KulturNav
* Museum of Modern Art
* Musée d'Orsay
* National Gallery of Canada
* Victoria
* RKD Artists
* Städel
* Te Papa (New Zealand)
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |
Keisha Buchanan
**Keisha Buchanan** (s. 30. syyskuuta 1984 Lontoo) on brittiläisen Sugababes-trion entinen jäsen.

Keisha aloitti laulamisen nuorena. Hänestä tuli Mutya Buenan ystävä, ja myöhemmin he tapasivat juhlissa Siobhan Donaghyn, ja kolmikko perusti Sugababes-yhtyeen. Keisha oli vasta 16-vuotias, kun yhtye sai ensimmäisen menestyskappaleensa "Overloadin".

Siobhan lähti vuonna 2001 yhtyeen ensimmäisen albumin (One Touch) jälkeen, ja hänen tilalleen tuli Heidi Range. Mutya lähti vuonna 2005, ja hänen tilalleen tuli Amelle Berrabah.

Yhtye ilmoitti 21. syyskuuta 2009, että Buchanan jättää yhtyeen jatkaakseen sooloartistina Island Recorsilla.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Tšekki

 |
|  |
| Taiteenala | 
* MusicBrainz

 |
|  |
| Henkilöt | 
* Yle

 |
|  |
| Muut | 
* Europeana

 |

 |
**Janne Klasila** (s. 23. tammikuuta 1979) on Naantalissa asuva ultrajuoksija. Klasila edustaa raisiolaista Finnish Marathon Runnersia. Klasila muutti Raisiosta Naantaliin vuonna 2009 ja ennen hänen lajinsa oli maraton.

Klasila teki vuorokaudenjuoksun Suomen ennätyksen 240,742 kilometriä 13. toukokuuta 2010 Ranskassa järjestetyissä vuorokaudenjuoksun MM- ja EM-kilpailuissa. Hän rikkoi Seppo Leinosen vuonna 1989 tekemän 234,231 kilometrin tuloksen. Klasila pitää hallussaan sisäratojen 100 mailin suomenennätystä 30. tammikuuta 2010 tekemällään 14 tunnin 56 minuutin ja 12 sekunnin ajallaan. Klasila on voittanut muun muassa Paavo Nurmi Marathonin vuosina 2008–2012.

Lähteet
-------

1. 1 2  Saarto, Kai: Klasila tähtää MM-mitaliin.  *Naantalin–Raision kaupunkiuutiset*, 9.6.2010, 17. vsk, nro 21, s. 2. Naantali:  Kaupunkiuutiset. Artikkelin verkkoversio. Viitattu 27.6.2010. [vanhentunut linkki]
2. ↑  Ultrajuoksumatkojen Suomen ennätykset  1.3.2015. ultrajuoksu.fi.  Arkistoitu 2.4.2015. Viitattu 25.3.2015.
3. ↑  Paavo Nurmi Marathon tulokset Paavo Nurmi Sports.  Arkistoitu 23.7.2012. Viitattu 10.10.2012.

Aiheesta muualla
----------------

* Janne Klasila Tilastopaja (vaatii kirjautumisen, maksullinen palvelu).
* Ultrajuoksun miesten Suomen ennätykset (Arkistoitu – Internet Archive)
**Leslie Eleazer Orgel** (12. tammikuuta 1927 Lontoo – 27. lokakuuta 2007 San Diego) oli brittisyntyinen kemisti, joka toimi kemiallisen evoluution professorina Kalifornian yliopistossa. Hän tuli kuuluisaksi avustaan ligandikenttäteorian (*ligand field theory*) kehittämisessä. Teoria käsittelee kompleksiyhdisteiden rakenteita.

1970-luvulla Orgel ehdotti panspermiahypoteesin, jonka mukaan alkukantaisimmat elämänmuodot eivät syntyneet maassa vaan tulivat muualta meteoriittien mukana. Laslie Orgel synnytti elämän syntyyn liittyvissä tutkimuksissa melko kylmässä vetysyanidista puriineja. Orgel ja Stanley Miller ehdottivat, että ensimmäinen esielollinen ja itseään kahdentava systeemi olisi koostunut RNA:ta yksinkertaisemmasta PNA:sta (*Peptide Nucleic Acid*). Orgel kehitti myös kuuluisaksi lausahdukseksi nousseen "Orgelin lain": "Evoluutio on viisaampi kuin sinä olet".

Kirjassaan *The Origins of Life* Orgel kehitti määritelmän täsmennetty monimutkaisuus, joka kuvaa kriteeriä, joka erotti elävän elottomasta.

Julkaisut
---------

* Leslie E. Orgel, *An Introduction to Transition-Metal Chemistry. The Ligand Field Theory*, 1961
* Leslie E. Orgel, *The Origins of Life: Molecules and Natural Selection*, 1973
* Leslie E. Orgel and Stanley L. Miller, *The Origins of Life on the Earth*, 1974

Aiheesta muualla
----------------

* Leslie Orgelin kotisivut (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Katalonia
* Saksa
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Tieteilijät | 
* Scopus

 |
|  |
| Muut | 
* SNAC
* IdRef

 |

 |
**Troitsko-Petšorskin piiri** (ven. Троицко-Печорский район, *Troitsko-Petšorski raion*, komiksi Мылдін район, *Myldïn rajon*) on kunnallinen itsehallintoalue Komin tasavallassa Venäjällä. Vuonna 1931 perustetun piirin pinta-ala on 40 700 neliökilometriä. Asukkaita on 15 600 henkeä (vuonna 2009).

Troitsko-Petšorskin piiri sijaitsee Komin tasavallan kaakkoisosassa. Lounaassa se rajoittuu Ust-Kulomin, luoteessa Sosnogorskin ja pohjoisessa Vuktylin piireihin, kaakossa Permin aluepiiriin ja Sverdlovskin alueeseen sekä idässä Hanti-Mansian autonomiseen piirikuntaan.

Piirin hallinnollinen keskus on Troitsko-Petšorskin taajama, josta on 515 kilometriä Syktyvkariin. Taajaman lisäksi piiriin kuuluu 10 maalaiskuntaa: Jakša, Komsomolsk-na-Petšore, Kurja, Mitrofan-Dikost, Mylva, Nižnjaja Omra, Poktša, Priuralski, Ust-Ilytš ja Znamenka.

Asukkaista on vuoden 2002 väestönlaskennan mukaan 59,0 % venäläisiä, 27,8 % komeja, 6,1 % ukrainalaisia, 1,9 % valkovenäläisiä, 0,7 % saksalaisia ja 0,6 % tataareja.

Talous perustuu pääosin metsävarojen käyttöön.

Troitsko-Petšorskin piiri tunnetaan Euroopan suurimmasta, 7 213 neliökilometrin laajuisesta luonnonsuojelualueesta, Petšoro-Ilytšin luonnonpuistosta. Luonnonpuisto sisältää laajoja koskemattomia metsäalueita, ja se muodostaa laajemman Komin aarniometsien maailmanperintökohteen ytimen. Alueen Uralin puoleisessa osassa on erikoisia tuulen synnyttämiä kalliomuodostelmia. Luonnonsuojelualueella harjoitettiin pitkään hirven kesyttämiseen tähtäävää tutkimusta.

Lähteet
-------

1. 1 2 3 4 5 6 7  *Respublike Komi – 85 let: Istoriko-statistitšeski sbornik*, s. 244. Syktyvkar: Territorialny organ Federalnoi služby gosudarstvennoi statistiki po Respublike Komi, 2006. ISBN 5-903273-01-7.
2. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g. *gks.ru*.  Arkistoitu 21.10.2011. Viitattu 24.12.2009. (venäjäksi)
3. ↑  *Respublike Komi – 85 let: Istoriko-statistitšeski sbornik*, s. 32. Syktyvkar: Territorialny organ Federalnoi služby gosudarstvennoi statistiki po Respublike Komi, 2006. ISBN 5-903273-01-7.

Aiheesta muualla
----------------

* Troitsko-Petšorskin piirin sivusto (venäjäksi)

Komin piirit ja *kaupunkipiirit*
*Inta* •
Ižma •
Knjažpogost •
Koigorodok •
Kortkeros •
Petšora •
Priluzje •
Sosnogorsk •
Syktyvdin •
*Syktyvkar* •
Sysola •
Troitsko-Petšorsk •
Udora •
*Uhta* •
*Usinsk* •
Ust-Kulom •
Ust-Tsilm •
Ust-Vym •
*Vorkuta* •
Vuktyl
**Roland Ducke** ( 19. marraskuuta 1934 Benešov nad Ploučnicí, Tšekkoslovakian sudeettialueet – 26. kesäkuuta 2005 Jena, Saksa) oli saksalainen jalkapalloilija. Myös hänen veljensä Peter Ducke oli maajoukkuetason jalkapalloilija.

Ura
---

Ducke aloitti seurajalkapallon Organa Schönebeckerissä vuonna 1946 ja pelasi seurassa vuoteen 1955 saakka. Tämän jälkeen Ducke siirtyi SC Motor Jenaan eli myöhempään FC Carl Zeiss Jenaan. Seuran paidassa hän voitti kolme DDR-Oberligan mestaruutta. Ducke lopetti uransa vuonna 1973.

Maajoukkuetasolla Ducke edusti DDR:n maajoukkuetta 37 kertaa. Hänet valittiin DDR:n vuoden jalkapalloilijaksi vuonna 1970.

Lähteet
-------

1. 1 2  Leske, Hans: *Enzyklopädie des DDR-Fussballs*, s. 112. Göttingen: Verlag die Werkstatt, 2007. ISBN 978-3-89533-556-3. (saksaksi)

Saksan demokraattisen tasavallan vuoden jalkapalloilija
1963: Kaiser • 1964: Urbanczyk • 1965: Weigang • 1966: Nöldner • 1967: Erler • 1968: Bransch • 1969: Vogel • 1970: R. Ducke • 1971: P. Ducke • 1972: Croy • 1973: Kreische • 1974: Bransch • 1975: Pommerenke • 1976: Croy • 1977: Dörner • 1978: Croy • 1979: Streich • 1980: Grapenthin • 1981: Grapenthin • 1982: Schnuphase • 1983: Streich • 1984: Dörner • 1985: Dörner • 1986: Müller • 1987: Müller • 1988: Thom • 1989: Trautmann • 1990: Kirsten • 1991: Gütschow



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |
**Alberto Facundo "Tino" Costa** (s. 9. tammikuuta 1985 Buenos Aires, Argentiina) on argentiinalainen jalkapalloilija. Hän edustaa italialaista Genoaa ja on pelipaikaltaan hyökkäävä keskikenttäpelaaja.

Seurajoukkueura
---------------

Costa aloitti uransa paikallisseura La Terrazzasta. 17-vuotiaana hän siirtyi guadeloupelaisseura Racing Basse-Terreen. Hän pelasi joukkueessa kahden vuoden ajan ja voitti niin sanotun "tuplan": maan pääsarjamestaruuden ja cupin. Hyvien otteiden jälkeen Costa herätti kiinnostusta muun muassa ranskalaisseura Racing Parisissa, jonne hän lopulta siirtyi. Hän pelasi ensimmäisellä kaudellaan joukkueessa 28 ottelua ja teki niissä kolme maalia.

Ennen siirtymistään Montpellier’hen kaudeksi 2008–2009 hän edusti kahta ranskalaisseuraa, Pauta ja Sèteä. Costa teki Montpellier’n kanssa kolmivuotisen sopimuksen. Ensiesiintymisensä joukkueessa hän teki kauden avausottelussa Strasbourgia vastaan. Muutama viikko myöhemmin hän onnistui tekemään ensimmäisen maalinsa ottelussa Reimsiä vastaan. Hän pelasi lopulta kauden aikana 35 ottelua ja teki niissä kahdeksan maalia.

Seuraavana kesänä Costan nimi pyöri siirtohuhuissa ja vahvimmin hänestä olivat kiinnostuneita Lens ja Toulouse. Huhuista huolimatta hän jatkoi seurassa ja teki 1. heinäkuuta 2009 vuoteen 2013 asti ulottuvan jatkosopimuksen. Hän pelasi ensimmäisen ottelunsa Ranskan pääsarjassa Lorientia vastaan. Hän onnistui 2-2-tasatulokseen päättyneessä ottelussa myös ensimmäistä kertaa maalinteossa Ranskan pääsarjassa. Hän pelasi kauden aikana 31 ottelua ja teki niissä seitsemän maalia.

1. heinäkuuta 2010 Costa teki nelivuotisen sopimuksen espanjalaisseura Valencian kanssa, ja hänestä maksettiin 6,5 miljoonan euron siirtokorvaus.

1. kesäkuuta 2013 hän siirtyi venäläisseura Spartak Moskovaan nelivuotisella sopimuksella. Hänestä maksettiin 7 miljoonan euron siirtokorvaus.

Lähteet
-------

1. ↑  Costa: "I've remained to improve footballpress.net. Viitattu 2.7.2010.
2. ↑  El Valencia ficha al centrocampista argentino Tino Costa por 6,5 millones de euros Marca. Viitattu 2.7.2010.
3. ↑  Costa celebrates Valencia switch UEFA. Viitattu 2.7.2010.
4. ↑  Tino Costa, al Spartak de Moscú Marca. Viitattu 2.6.2013. (espanjaksi)

Aiheesta muualla
----------------

* Kuvia tai muita tiedostoja aiheesta **Tino Costa** Wikimedia Commonsissa

* Tino Costan tilastot BDFutbol-sivustolla (englanniksi)
**MUSIS** (*Multinational Satellite-based Imagery System for Surveillance, Reconnaissance and Observation*) on eräiden EU-maiden kehittämä sotilaallinen kaukokartoitussatelliittijärjestelmä. Maat ovat Saksa, Ranska, Italia, Espanja, Belgia ja Kreikka. Ensimmäinen satelliitti laukaistaneen vuonna 2015.  Huhtikuussa 2010 julkisuudessa – yhdysvaltalaisessa lähteessä – on esitetty, että MUSIS-hanke olisi kuivumassa kokoon.  Vuoden 2010 lopulla Ranska tilasi kaksi MUSIS-satelliittia EADS Astriumilta yhden miljardin euron hintaan.  Vuoden 2011 huhtikuussa Belgian puolustusministeriön edustaja on väittänyt MUSIS-hankkeen olevan keskeytymässä. Ilmeisesti Ranskan tilasikin vuoden 2010 lopussa kaksi CSO-satelliittia, jotka toteuttavat Atrium ja Thales Alenia.  Valmistuksen jako kilpailijoiden kesken vaikuttaa "lead market"-tyyppiseltä yritystuelta.

Optinen osa satelliittijärjestelmästä on perua Ranskan Helios-vakoilusatelliiteista ja Ranskan Pleiades-ohjelman vuonna 2010 laukaistavasta Orfeo-satelliitista. Tutka osuus satelliittijärjestelmästä perustuu Saksan SAR-Lupe-satelliitteihin ja Italian COSMO-Skymed-satelliitteihin – näitä satelliitteja on piakkoin*milloin?* taivaalla kaikkiaan yhdeksän kappaletta. Espanjan SEOSAT-satelliiteista tulee osa tätä järjestelmää.

Lähteet
-------

1. ↑   (Arkistoitu – Internet Archive) France Steps up European Milspace Push Aviation Week 22. April 2008
2. ↑
3. ↑
4. ↑
5. ↑   Space-control philosophy migrates to smaller nations| EETimes, 22. April 2008
**Reyes Estévez López** (s. 2. elokuuta 1976 Cornellà de Llobregat, Barcelonan maakunta, Espanja) on espanjalainen keskimatkojen juoksija.

Estévez voitti nuorten Euroopan-mestaruuden 1 500 metrin juoksussa vuonna 1993. Seuraavana vuonna hän oli Budapestin maastojuoksun MM-kisoissa nuorten sarjassa kahdeksas ja Lissabonin nuorten MM-kisoissa 1 500 metrillä neljäs ajalla 3.42,98. Hän voitti jälleen nuorten EM-kultaa 1995. Vuonna 1996 Estévez karsiutui Atlantan olympialaisissa välierissä ajalla 3.39,44. Seuraavana vuonna hän voitti alle 23-vuotiaiden Euroopan mestaruuden ja juoksi Ateenan MM-kisoissa kolmanneksi ajalla 3.37,26.

Estévez sijoittui Marrakechin maastojuoksun MM-kisoissa 1998 lyhyellä matkalla kuudenneksikymmenenneksineljänneksi. Myöhemmin samana vuonna hän voitti 1 500 metrillä EM-kultaa Budapestin EM-kisoissa. Sevillan MM-kisoissa 1999 hän voitti toistamiseen MM-pronssia ajalla 3.30,57. Vuonna 2001 Estévez voitti hopeaa Lissabonin sisäratojen MM-kisoissa. Myöhemmin samana vuonna Edmontonin ulkoratojen MM-kisoissa hän oli viides. Seuraavana vuonna hän voitti EM-hopeaa Münchenin EM-kisoissa ja juoksi kauden lopussa yleisurheilun maailmancupissa toiseksi.

Estévez oli Pariisin MM-kisoissa 2003 1 500 metrillä kuudes. Hän voitti samalla matkalla maansa mestaruuden vuonna 2004. Ateenan olympialaisissa hän oli seitsemäs. 2005 hän voitti sisäratojen EM-kisoissa pronssia sekä 1 500 että 3 000 metrin juoksussa. Helsingin MM-kisoissa hän oli yhdestoista. Pekingin olympialaisissa 2008 hän karsiutui alkuerissä ja Berliinin MM-kilpailuissa 2009 välierissä. Barcelonan EM-kisoissa 2010 hän oli neljäs.

Estévez voitti Espanjan mestaruuden 1 500 metrillä vuosina 1997, 1998 ja 2004.

Henkilökohtaiset ennätykset
---------------------------

Ulkoradat
* 800 metrin juoksu: 1.46,90 (1996)
* 1 000 metrin juoksu: 2.17,45 (2000)
* 1 500 metrin juoksu: 3.30,57 (1999)
* Mailin juoksu: 3.51,82 (2002)
* 2 000 metrin juoksu: 5.05,68 (2004)
* 3 000 metrin juoksu: 7.37,93 (2009)

Sisäradat
* 1 500 metrin juoksu: 3.36,51 (2005)
* Mailin juoksu: 3.53,49 (2001)
* 3 000 metrin juoksu: 7.43,80 (2005)

Lähteet
-------

* Reyes Estévez Kansainvälinen yleisurheiluliitto.  (englanniksi)
* Reyes Estévez Espanjan olympiakomitean sivustolla (espanjaksi)

### Viitteet

1. ↑  Barcelona 2010: 1500m Men Final *European Athletics*.  (englanniksi)
2. ↑  *Anuario atlético Español 2006/2007*, s. 712. Real Federación Española de Atletismo, 2007. (espanjaksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Volmar Into Nyström** (11. huhtikuuta 1893 Alaveteli – 20. tammikuuta 1929) oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan sähköttäjänä.

Perhe ja koulutus
-----------------

Nyströmin vanhemmat olivat kirkkoherra Onni Kanutus Nyström ja Elin Maria Rönneberg. Hänet vihittiin avioliittoon vuonna 1922 Laina Maire Pohjanheimon kanssa. Hän kävi seitsemän luokkaa Hämeenlinnan suomalaista yhteiskoulua.

Jääkärikausi
------------

Jääkäripataljoonan 2. komppania.
Nyström työskenteli sähköttäjänä valtionrautateillä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 24. lokakuuta 1915, josta hänet siirrettiin myöhemmin pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella, josta hänet siirrettiin sairauden tähden pataljoonan täydennysjoukkoon 19. toukokuuta 1917.

Suomen sisällissota
-------------------

Nyström astui Suomen armeijan palvelukseen vänrikiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan sähköttäjäksi aluksi Mikkelin radioasemalle, josta hänet siirrettiin myöhemmin Tampereen radioasemalle.

Sisällissodan jälkeinen aika
----------------------------

Nyström palveli sisällissodan jälkeen Maarianhaminan radioasemalla, josta hänet siirrettiin lokakuussa 1919 Sortavalan ja helmikuussa 1921 Viipurin radioaseman päälliköksi. Viipurista hänet siirrettiin elokuussa 1921 kenttäradiokomppanian ja lokakuussa 1922 Hangon radioaseman päälliköksi. Hangosta hänet siirrettiin 1. toukokuuta 1925 Suomenlinnan paikalliskomppanian päälliköksi, josta hänet siirrettiin 13. heinäkuuta 1927 Suomen valkoisen kaartin 2. komppanian varapäälliköksi, jonka päällikkyyden hän vastaanotti 25. huhtikuuta 1928. Armeijasta hän erosi sairauden tähden 11. toukokuuta 1928. Hän kuoli keuhkotautiin 20. tammikuuta 1929.

    Ylennykset ja kunniamerkit    



|  |  |  |
| --- | --- | --- |
| **Ylennykset** |  | **Kunniamerkit** |
| * Vänrikki 11. helmikuuta 1918
* Luutnantti 16. toukokuuta 1919
* Kapteeni 16. toukokuuta 1921
* Majuri 11. toukokuuta 1928
 |  | * Vapaudenristi 4. lk. miekkojen kera
* Vapaussodan muistomitali soljen kera
* Jääkärimerkki
 |

Lähteet
-------

* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9.

### Viitteet

1. 1 2 3 4 5  Suomen jääkärien elämäkerrasto 1938
2. 1 2 3 4 5  Suomen jääkärien elämäkerrasto 1975
**Ignacio Javier Gómez Novo** yleensä vain **Nacho Novo** (s. 26. maaliskuuta 1979 Ferrol, Espanja) on espanjalainen jalkapalloilija. Hän edustaa puolalaista Legia Varsovaa ja on pelipaikaltaan hyökkääjä.

Seurajoukkueura
---------------

Novo siirtyi heinäkuussa 2001 kotimaansa Huescasta Skotlannin 1. divisioonan Raith Roversiin. Hän teki ensiesiintymisensä joukkueessa 4. elokuuta 2001 ottelussa Airdrieoniansia vastaan. Samaisessa ottelussa hän onnistui myös maalinteossa.

Heinäkuussa 2002 hän siirtyi 100 000 punnan kaupassa skotlantilaisseura Dundeehen. Hän pelasi maan pääsarjassa ensimmäisen ottelunsa 3. elokuuta 2002 Heartsia vastaan. Hän pelasi joukkueessa kahden kauden ajan, ja hänelle kertyi otteluita yhteensä 71 ja maaleja 26.

6. heinäkuuta 2004 Novo teki sopimuksen skotlantilaisjätti Rangersin kanssa, ja hänestä maksettiin 450 000 punnan siirtokorvaus. Hän pelasi ensimmäisellä kaudellaan joukkueessa 35 ottelua ja teki niissä 19 maalia. Maalisaldo oli lopulta hänen parhaansa Rangersissa pelaamansa kuuden kauden aikana. Hän voitti joukkueessa pelaamanaan aikana kolmesti maan pääsarjanmestaruuden, kahdesti cupin ja kolmesti liigacupin.

Toukokuussa 2010 Novo palasi kotimaahansa ja siirtyi Sporting Gijóniin kaksivuotisella sopimuksella.

Lähteet
-------

1. ↑  Nacho Novo se presenta como nuevo jugador del Sporting Marca. Viitattu 3.7.2010.

Aiheesta muualla
----------------

* Novon tilastot Soccerbase -sivustolla (Arkistoitu – Internet Archive) (englanniksi)
* Nacho Novo (90minut.pl) (puolaksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |
Bašmakovon vaakuna
**Bašmakovo** (ven. Башмако́во) on kaupunkimainen taajama Penzan alueella Venäjällä. Se sijaitsee Moskovan, Penzan ja Samaran välisen rautatien varrella 170 kilometriä Penzasta länteen. Taajama on Bašmakovon piirin hallinnollinen keskus. Asukkaita on 9 500 henkeä (vuonna 2009).

Paikkakunta on saanut alkunsa vuonna 1874 rakennetusta rautatieasemasta. Vuonna 1959 se sai kaupunkimaisen taajaman statuksen. Nykyään Bašmakovossa toimii suurkanala, elintarvike- ja rakennusteollisuutta. Taajamassa on kaksi keskikoulua, lasten musiikkikoulu, ammattikoulu, piirin kulttuuritalo, kaksi kirjastoa, poliklinikka ja piirisairaala. Nähtävyyksiin kuuluvat asemarakennukset ja vuonna 1895 pystytetty arkkienkeli Mikaelin kirkko. Lähistöllä on muinaisia kurgaanihautoja.

Lähteet
-------

1. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 4.7.2010. (venäjäksi)

Aiheesta muualla
----------------

* Bašmakovo Penzan alueen tietosanakirjassa[vanhentunut linkki] (venäjäksi)
* Penzenskaja oblast: godora, vesi, ljudi (Arkistoitu – Internet Archive) (venäjäksi)
**Rami Hammar** (s. 23. elokuuta 1943 Kalajoki) on suomalainen kitaristi. 

1960-luvulla Hammarin yhtyeitä olivat rockin SM-kisoissa menestynyt ja Kaleidoskoopin kuuntelijaäänestyksen voittanut Sailors, Tango Kitarat ja Raimons. Seuraavalla vuosikymmenellä hän soitti monissa tanssiyhtyeissä. 1980-luvulla Hammarin pidempiaikaisempi kokoonpano oli Rami Hammar & The Riders, jolta on ilmestynyt iskelmiä rautalankaversioina sisältäneet albumit vuosina 1981, 1988 sekä 2002. Vuonna 1987 Hammar sijoittui Syksyn Sävelessä viidenneksi kappaleellaan "Kun sarastaa". 1990-luvulla Hammar muutti Ivaloon, jossa toimi kullankaivajana ja keikkaili Moonstar-yhtyeensä kanssa. 2000-luvulla Hammar on muun muassa keikkaillut uudelleen elvytetyn The Sailors -yhtyeensä kanssa.

Diskografia
-----------

### Albumit

* *Rami Hammar & The Riders*  (1981)
* *Rami Hammar & The Riders*  (Rautalankaa -88, 1988)
* *Rami Hammar & The Riders*  (Past and Present, 2002)
* *Rami Hammar & The Riders*  (Elämäni lanka, 2010)

Lähteet
-------

1. ↑  Tony Latva, Petri Tuunainen: *Iskelmän tähtitaivas*, s. 97. WSOY, 2004. ISBN 951-0-27817-3.
**Stefano Mancinelli** (s. 17. maaliskuuta 1983, Chieti) on italialainen koripalloilija, joka edustaa Fortitudo Bolognaa.

Ura
---

### Seurajoukkue

Mancinelli aloitti koripallon pelaamisen Pallacanestro Chietin juniorijoukkueissa, joissa hän pelasi aina vuoteen 1999 saakka. Kaudeksi 1999–2000 hän siirtyi pelaamaan Fortitudo Bolognan juniorijoukkueihin, joista hän nousi edustusjoukkueeseen seuraavana vuonna. Kaudella 2003–2004 Mancivelli johdatti joukkueensa Euroliigan finaaliin, jossa Fortitudo hävisi Maccabi Tel Aviville. Hän voitti joukkueensa kanssa Italian mestaruuden kaudella 2004–2005. Kauden jälkeen Gianluca Basile vaihtoi seuraa, jolloin Mancinellista tuli joukkueen kapteeni. Kausi 2008–2009 päättyi seuralta putoamiseen ja Mancinelli joutui lähtemään talousvaikeuksiin joutuneesta seurasta. Tämän jälkeen kolme NBA-seuraa osoitti kiinnostuksensa Mancinelliin. Uusi seura löytyi kuitenkin Italiasta, kun hän siirtyi Olimpia Milanoon kaksivuotisella sopimuksella.

Kauden 2012–2013 Mancinelli oli ilman seuraa, mutta siirtyi tammikuussa Cantùun. Elokuussa 2013 hän teki sopimuksen Torinon kanssa. Vuodesta 2016 lähtien Mancinelli on edustanut jälleen Fortitudo Bolognaa.

### Maajoukkue

Mancinelli on kuulunut maansa alle 18- ja 20-vuotiaiden maajoukkueisiin. Vuodesta 2005 lähtien hän on kuulunut Italian maajoukkueeseen. Mancinelli oli mukana vuosien 2005 ja 2007 EM-kisoissa, sekä vuoden 2006 MM-kisoissa. Elokuussa 2009 hän sai aikaan joukkotappelun harjoitusmaaottelussa Kanadaa vastaan. Vuoden 2011 kisoissa Mancinelli teki 6,8 pistettä ottelua kohden ja toimi maajoukkueen kapteenina.

Lähteet
-------

1. 1 2 3  MANCINELLI, STEFANO ULEB Eurocup. Viitattu 2.8.2009. (englanniksi)
2. ↑  Basket, mercato 2009/10: Mancinelli "libero"...di andare in NBA  20.7.2009. Sportevai.  Arkistoitu 25.7.2009. Viitattu 2.8.2009. (italiaksi)
3. ↑  AJ MILANO lands Stefano Mancinelli  3.8.2009. Euroliiga. Viitattu 3.8.2009. (englanniksi)
4. 1 2  The wait is over for Azzurri captain Mancinelli  2.1.2013. FIBA. Viitattu 3.6.2020. (englanniksi)
5. ↑  MANCINELLI ALLA PMS. TORINO SI TINGE D'AZZURRO  10.8.2013. PMS Torino.  Arkistoitu 13.8.2013. Viitattu 3.6.2020. (italiaksi)
6. ↑  UFFICIALE: Stefano Mancinelli torna alla Fortitudo Bologna  6.8.2016. Basket Inside. Viitattu 3.6.2020. (italiaksi)
7. ↑  Italia valmistautui Suomi-peliin joukkotappelulla  2.8.2009. Helsingin Sanomat. Viitattu 2.8.2009. [vanhentunut linkki]

Aiheesta muualla
----------------

* ULEN Eurocupin pelaajaprofiili (englanniksi)
* Legabasket Serie A:n pelaajaprofiili (Arkistoitu – Internet Archive) (italiaksi)
**Juha Antti Kauppinen** (s. 16. elokuuta 1986 Tampere) on suomalainen moukarinheittäjä. Hän edustaa Kangasalan Kisaa ja häntä valmentavat Jukka Kauppinen ja Harri Huhtala.

Kauppinen putosi karsintakilpailussa 19-vuotiaiden MM-kilpailuissa Grossetossa 2004. Hän sijoittui neljänneksi saman ikäluokan EM-kilpailuissa Kaunasissa 2005 heitettyään 6 kg:n moukaria 73,74 m. Hän edusti Suomea aikuisten maaottelussa ensimmäisen kerran Suomi–Ruotsi-maaottelussa 2008 sijoittuen neljänneksi.

Kauppinen sai pronssia Kalevan kisoissa 2009 sekä Kalevan kisoissa 2012. Hän heitti ennätyksensä 74,38 Helsingissä 24. toukokuuta 2009.

Lähteet
-------

1. 1 2 3 4  Juha Kauppinen Tilastopaja (vaatii kirjautumisen, maksullinen palvelu).   Viitattu 2.8.2009.
2. ↑  Juha Kauppinen moukaroi neljänneksi *sul.fi*.  24.7.2005. Viitattu 2.8.2009.
3. ↑  Suomi - Ruotsi Maaottelu Moukari Miehet *live.time4results.com*.  29.8.2008.  Arkistoitu 4.3.2016. Viitattu 2.8.2009.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
| "The Jack"AC/DC |
| --- |
|  |
| Kappaleen tiedot |
|  Albumilta | *T.N.T.* |
|  Äänitetty  | heinäkuussa 1975 |
|  Julkaistu | joulukuussa 1975 |
|  Tuottaja(t) | Harry Vanda, George Young |
|  Tyylilaji | blues rock |
|  Kesto | 05.52 |
|  Levy-yhtiö | Albert Productions |
| '**T.N.T.n'** muut kappaleet |
| ""Rock'n'Roll Singer""2 | "The Jack"3 | ""Live Wire""4 |

**The Jack** on AC/DC:n kappale vuoden 1975 levyltä *T.N.T.*. *Kappale on myös julkaistu High Voltagen* maailmanlaatuisessa versiossa vuonna 1976. "The Jack" on tyyliltään hyvin bluesmainen. Kappaleen sanoitukset kertovat sukupuolitaudista, joskin studiolevytyksessä on sensuroidut sanat, jotka voidaan rinnastaa korttipeliin. Livenä yhtye on yleensä laulanut sensuroimattoman version.

"The Jackista" tuli nopeasti suosittu konserttinumero, koska siinä on yleisölle sopiva yhteislaulu osuus kertosäkeessä. Tästä hyvä esimerkki on kappaleen levytys live-albumilla *If You Want Blood You've Got It*. "The Jack" on hyvä esimerkki koulupoikamaisesta huumorista, joka vaikuttaa AC/DC:n musiikissa.

Sanoitusten tausta
------------------

Kappale sai alkunsa eräällä kiertueella, kun rytmikitaristi Malcolm Young sai viestin eräältä tytöltä. "Tyttö syytti minua siitä, että olin tartuttanut häneen tippurin, jota minulla ei koskaan ollut."

Malcolm antoi viestin solisti Bon Scottille, ja he alkoivat soittaa hidasta bluesia laulaen "She's Got The Jack" (viitaten tautiin). Kappale jäi AC/DC:n harjoituksiin ja myöhemmin ohjelmistoon.

Kappaleen kuvaus
----------------

Pintapuolisesti kappaleen sensuroidut sanat vaikuttavat kertovan tarinan kertojan ja erään naisen välisestä korttipelistä, jossa nainen voittaa kertojan jätkällä (The Jack). Kuitenkin sanoituksessa on viitteitä sukupuoliseen kanssakäymiseen, kuten "my ace was high" ja "how was I to know she'd been dealt with before". Myöhemmin sanoitukset paljastuvat sukupuolitaudista kertoviksi.

Kappale koostuu yksinkertaisista blues-soinnuista, mutta Angus Youngin vahva riffi ja yhteyslaulutyylinen kertosäe tekevät kappaleesta yksinkertaista bluesia raskaamman. Bon Scottin laulu alkaa unisena murinana, mutta myöhemmin se muuttuu miehiseksi, mutta ahdistuneeksi ulvonnaksi, kun kertoja tajuaa, että naisella oli sukupuolitauti "she's got the jack".

Konserteissa yhtyeen kitaristilla Angus Youngilla on ollut tapana stripata kappaleen tahtiin.

Kokoonpano
----------

* Bon Scott – laulu
* Angus Young – soolokitara
* Malcolm Young – rytmikitara
* Mark Evans – bassokitara
* Phil Rudd – rummut

Lähteet
-------

* kappaleen esittely allmusic.comissa

### Viitteet

1. 1 2 3  allmusic.com
*Tämä artikkeli käsittelee vuonna 2000 rakennettua, aikaisemmin* Finnmaster*-nimistä rahtilaivaa. M/S Finn oli vuosina 1992–2000 nimeltään* Finnmaster*.*

**M/S Tor Botnia** (IMO 9192129) on DFDS Tor Linen omistama ro-ro-rahtialus. Alus on rakennettu vuonna 2000 Jinlingin telakalla, Nanjingissa, Kiinassa. Kuollutta painoa aluksella on 8 050 tonnia ja sen jääluokitus on 1A Super. *Tor Botnia* on rekisteröity Liettuan lipun alle ja sen kotisatama on Klaipėda.

*Tor Botnian* sisaraluksia ovat *M/S Tor Finlandia*, *M/S Finnkraft* ja *M/S Finnhawk*.

Käyttöhistoria
--------------

31. toukokuuta 2000 vastavalmistunut alus luovutettiin Nordic Holdings Ltd:n omistukseen, joka rekisteröi sen Yhdistyneen kuningaskunnan lipun alle nimellä *Finnmaster*. Kotisatamaksi tuli Lontoo. Sen jälkeen alus vuokrattiin Finnlinesille. Saman vuoden kesäkuun alussa alus lähti telakalta Kiinasta. 30. kesäkuuta Finncarriers aloitti liikenteen *Finnmasterilla* Rauman ja Hullin välillä.

Toukokuussa 2005 laiva päätyi norjalaisen Parline RoRo KS:n omistukseen. 14. joulukuuta 2006, kun alus oli matkalla Hullin ja Helsingin välillä, siihen tuli koneongelmia ja se joutui korjattavaksi Visbyhyn, Gotlantiin. 17. maaliskuuta 2008 tanskalainen DFDS Tor Line ilmoitti ostavansa *Finnmasterin* sekä sisaralus *Finnreelin*. 7. lokakuuta 2008 *Finnmasterin* ollessa matkalla Kielin kanavassa, ilmeni aluksen koneissa vikaa ja alus jouduttiin hinaamaan Kieliin korjattavaksi. DFDS Tor Linen liikenteeseen alus siirtyi tammikuussa 2009. Samalla alus sai nimen *Tor Botnia*, ja se rekisteröitiin Liettuan lipun alle. Kotisatamaksi tuli Klaipėda. Tammikuun lopulla alus aloitti liikennöinnin Britannian Imminghamin ja Alankomaiden Rotterdamin välillä.

Lähteet
-------

1. 1 2  Tor Botnia (IMO: 9192129) Vesseltracker.com. Viitattu 2.2.2009. (englanniksi)
2. 1 2 3 4 5 6  M/S FINNMASTER Fakta om Fartyg. Viitattu 2.2.2009. (ruotsiksi)
3. ↑  DFDS buys another two ro-ro cargo vessels  17.3.2008. Kööpenhamina, Tanska:  DFDS.  Arkistoitu 6.4.2008. Viitattu 28.3.2008. (englanniksi)

Aiheesta muualla
----------------

* Fakta om Fartyg – M/S Finnmaster (ruotsiksi)
**Julija Nikolajevna Fomenko** (o.s. **Tšiženko**, ven. Юлия Николаевна Фоменко, s. 30. elokuuta 1979) on venäläinen keskimatkojen juoksija.

Fomenko juoksi vuonna 2003 Universiadeissa 1 500 metrin juoksussa neljänneksi ajalla 4.12,79. 2005 hän osallistui sisäratojen EM-kisoihin, mutta karsiutui 1 500 metrin alkuerissä. Myöhemmin samana vuonna hän voitti Euroopan cupin ajalla 4.06,76. Helsingin MM-kisoissa Fomenko tuli maaliin toisena, mutta hänet hylättiin juoksun jälkeen. Kauden lopussa IAAF:n yleisurheilufinaalissa hän juoksi kuudenneksi ajalla 4.02,83.

Vuonna 2006 Fomenko avasi kautensa voittamalla Moskovan sisäratojen MM-kisoissa kultaa 1 500 metrillä. Hän voitti samana vuonna Venäjän mestaruuden 800 metrin juoksussa sekä 1 500 metrillä Euroopan cupin superliigan ja EM-hopeaa Göteborgin EM-kisoissa ajalla 3.57,61. Kauden lopussa hän oli IAAF:n yleisurheilufinaalissa viides ja yleisurheilun maailmancupissa seitsemäs 3 000 metrin juoksussa ajalla 8.59,67.

Vuonna 2007 Fomenko sijoittui 1 500 metrillä seitsemänneksi Osakan MM-kilpailuissa ja kahdeksanneksi IAAF:n yleisurheilufinaalissa. Maaliskuussa 2008 hän saavutti 1 500 metrillä hopeaa sisäratojen MM-kilpailuissa Valenciassa halliennätyksellään 3.59,41; juoksun voittaja Jelena Soboleva juoksi maailmanennätyksen 3.57,71.

Fomenko jäi ennen Pekingin olympialaisia 2008 kiinni dopingnäytteen manipuloinnista yhdessä kuuden muun venäläisen naisyleisurheilijan kanssa. Venäjän yleisurheiluliitto asetti heidät kahden vuoden kilpailukieltoon. Vuonna 2009 Urheilun kansainvälinen vetoomustuomioistuin CAS muutti Fomenkon kilpailukiellon 2 vuoden ja 9 kuukauden pituiseksi ajalle 31.7.2008–30.4.2011. Samalla hänen kaikki tuloksensa 27.4.2007 lähtien hylättiin.

Ennätykset
----------

* 400 metrin juoksu: 53,81 (2006)
* 800 metrin juoksu: 1.57,07 (2006)
* 1 000 metrin juoksu: 2.33,49 (2006)
* 1 500 metrin juoksu: 3.55,68 (2006)
* 3 000 metrin juoksu: 8.44,60 (2012)

Lähteet
-------

1. 1 2 3 4 5  Julija Fomenko Kansainvälinen yleisurheiluliitto.  (englanniksi)
2. ↑  Butcher, Pat: Helsinki 2005 – Highlights, Day 9 – FINAL session  14.8.2005. IAAF. Viitattu 13.12.2009. (englanniksi)
3. ↑  Seitsemän venäläistä naisyleisurheilijaa kilpailukieltoon *Yle.fi*.  20. lokakuuta 2008. Helsinki:  Yleisradio. Viitattu 20. lokakuuta 2008.
4. ↑  CAS confirms increased suspension for 7 Russian athletes *iaaf.org*.  22.7.2009. IAAF. Viitattu 23.7.2009. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Amanda Lindhout
**Amanda Lindhout** (s. 12. kesäkuuta 1981) on kanadalainen journalisti, joka työskenteli iranilaiselle Press TV-yhtiölle kirjeenvaihtajana Bagdadista. Lindhoutia pidettiin panttivankina Somaliassa 23. elokuuta 2008 alkaen 15 kuukauden ajan. Hänet vapautettiin 25. marraskuuta 2009.

Ura
---

Amanda Lindhout toimi ennen sieppaamistaan freelancetoimittajana televisiossa ja lehdissä. Irakissa hän työskenteli kirjeenvaihtajana Iranilaiselle englanninkieliselle televisiokanavalle Press TV:lle. Lisäksi hän on kiertänyt eri Afrikan maissa tehden juttuja ranskalaisille tv-yhtiöille. Hän oli hyvin kokenut kriisialueiden toimittaja.

Sieppaus
--------

Lindhout siepattiin 23. elokuuta 2008 hänen ollessaan matkalla Hawa Abdin pakolaisleiriin Afgooyeen. Al Jazeera julkaisi 17. syyskuuta 2008 videon jolla esiintyi siepattu Lindhout ja toinen siepattu, Nigel Brennan. Videolla Lindhout on asemiesten ympäröimä ja hunnutettu. 13. lokakuuta sieppaajat vaativat 2,5 miljoonaa dollaria lunnaina uhaten tappaa Lindhoutin 15 päivän kuluttua.

Lähteet
-------

1. ↑  Canadian Amanda Lindhout freed in Somalia *cbc.ca*.  25.11.2009. CBC. Viitattu 18.8.2013. (englanniksi)
2. ↑


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Tšekki
* Alankomaat

 |

 |
Pamela Rasmussen
**Pamela Cecile Rasmussen** (s. 16. lokakuuta 1959) on yhdysvaltalainen lintutieteilijä, joka on erikoistunut aasialaisiin lintuihin.

Rasmussenin vanhemmat ovat tohtori Chester Murray Rasmussen ja Helen Rasmussen. Rasmussen kiinnostui pysyvästi linnuista saatuaan äidiltään lahjaksi Oliver Austinin kirjan *Birds of the World*. Rasmussen valmistui Walla Wallan yliopistosta 1983 ja väitteli filosofian tohtoriksi Kansasin yliopistossa 1990, missä hän tutki sinisilmäisiä merimetsoja (*Phalacrocorax*) ja perehtyi evoluutioteoriaan. Nykyisin Rasmussen työskentelee Michiganin osavaltion yliopistossa eläintieteen apulaisprofessorina sekä museoavustajana nisäkäs- ja lintuosastolla. Aikaisemmin Rasmussen toimi Sidney Dillon Ripleyn assistenttina Smithsonian-instituutissa Washingtonissa.

Rasmussen on American Ornithologists' Unionin (AOU) Luokittelu- ja nimistökomitean (Committee on Classification and Nomenclature) jäsen, brittiläisen Natural History Museumin linturyhmän tieteellinen avustaja ja *The Ibis* -lehden avustava toimittaja.

Rasmussen on avioliitossa tohtori Michael D. Gottfriedin kanssa, joka toimii Michiganin osavaltion yliopiston paleontologian kuraattorina, geologian apulaisprofessorina ja Center for Integrative Studies in General Science -keskuksen johtajana.

Rasmussen toimitti loppuun ja julkaisi vuonna 2005 yhdessä taiteilija John C. Andertonin kanssa Ripleyn aloittaman *Birds of South Asia: The Ripley Guide*.

Rasmussen on nimennyt linnuista nikobaarienpöllösen (*Otus alius*), cinnabarinhaukkapöllön (*Ninox ios*) sekä yhdessä Frank R. Lambertin kanssa sangihenpöllösen (*Otus collari*) ja yhdessä Deepal Warakagodan kanssa uuden pöllöslajin *Otus thilohoffmanni*, jolla ei vielä ole suomenkielistä nimeä. Vuonna 2008 Rasmussen ja Mochamad Indrawan kuvailivat ja nimesivät yhdessä tieteelle uuden rillilajin *Zosterops somadikartai*.

Lähteet
-------

1. ↑  ITIS
2. ↑  Scienceblogs (Arkistoitu – Internet Archive)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Yhdysvallat
* Alankomaat

 |
|  |
| Tieteilijät | 
* ORCID
* Scopus

 |
|  |
| Muut | 
* IdRef

 |

 |
**Dai Tamesue** (jap. 為末大, s. 3. toukokuuta 1978, Hiroshima) on japanilainen 400 metrin aitajuoksija.

Tamesue osallistui vuoden 2000 Sydneyn olympialaisiin, mutta karsiutui alkuerissä. Seuraavana vuonna hän voitti pronssia Edmontonin MM-kisoissa ajalla 47,89. Vuonna 2002 hän sijoittui kolmanneksi Aasian kisoissa. Vuoden 2003 Pariisin MM-kisoissa hän karsiutui välierissä, samoin seuraavana vuonna Ateenan olympialaisissa. Kauden 2004 lopussa hän juoksi IAAF:n yleisurheilufinaalissa kuudenneksi. Vuonna 2005 Tamesue voitti Helsingin MM-kisoissa pronssia ajalla 48,10. Hän karsiutui alkuerissä Osakan MM-kisoissa 2007 sekä Pekingin olympialaisissa.

Ennätykset
----------

* 200 metrin juoksu: 20,97 (2006)
* 300 metrin juoksu: 33,28 (2006)
* 400 metrin juoksu: 45,94 (1996)
* 400 metrin aitajuoksu: 47,89 (2001)

Lähteet
-------

* Dai Tamesue Kansainvälinen yleisurheiluliitto.  (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat
* Japani
* Puola

 |
|  |
| Tieteilijät | 
* CiNii

 |
|  |
| Henkilöt | 
* World Athletics
* Tilastopaja 🔒

 |

 |
Žugderdemidijn Gurragtša
**Žugderdemidijn Gurragtša**, joka vuonna 1997 vaihtoi nimekseen **Gurragtša Sansar** (s. 15. joulukuuta 1947 Rashant, Bulganin alue, Mongolia) on insinööri ja Mongolian ensimmäinen avaruuslentäjä. 

Gurragtša opiskeli Ulan Batorissa lento- ja avaruustekniikkaa. Hän jatkoi opintojaan vuoteen 1977 "Zukovskin sotilasakatemiassa". Hänet valittiin 1. maaliskuuta 1978 koulutettavaksi kosmonautiksi Interkosmos-ohjelmassa. Hän lensi avaruuteen 22. maaliskuuta 1981 Sojuz 39-avaruusaluksella Saljut 6-avaruusasemalle. Lento kesti noin kahdeksan vuorokautta. Paluu tapahtui 30. maaliskuuta 1981.

Gurragtša yleni kenraalimajuriksi Mongolian ilmavoimissa. Myöhemmin hän johti talousinstituuttia Ulan Batorissa. Vuonna 1997 kommunistisen hallinnon jälkeisen ajan mukaiseen tyyliin hän muutti nimensä mongolialaiseksi. Sansar tarkoittaa: *Avaruus*. Vuodesta 2000 hän on toiminut maansa varusteluministerinä.

Gurragtša on avioliitossa, ja hänellä on yksi lapsi.

Aiheesta muualla
----------------

* Biographie von Shugderdemidyn Gurragtschaa bei spacefacts.de
* Peter Stache: *Raumfahrer von A bis Z.* Berlin: Militärverlag der Deutschen Demokratischen Republik 1988, ISBN 3-327-00527-3

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat

 |

 |